Carles Pudgimont dhe zgjedhjet e parakohshme në Katalonjë
Madridi thotë se udhëheqësi separatist mund të kandidoj në zgjedhjet e parakohshme për aq kohë sa është i lirë.
Qeveria spanjolle nuk e ka ndaluar udhëheqësin separatist të Katalonjës nga kandidimi në zgjedhjet e parakohshme të dhjetorit. Ministri i jashtëm spanjoll tha dje se Presidenti i shkarkuar katalonjas, Carles Puidgemont teorikisht ka të drejtë të kandidojë si udhëheqës i partisë së tij nëse ai nuk burgoset. Qeveria e zoti Puidgemont shkaktoi krizën më të madhe politike në Spanjë në dekada pasi shpalli pavarësinë e Katalonjës nga Madridi. Por katalonjasit janë të ndarë mbi këtë çështje. Qindra mijëra vetë u mblodhën të dielën në kryeqytetin e rajonit, Barcelonë, në mbështetje të unitetit të Spanjës. Protestuesit bllokuan rrugët qendrore të Barcelonës, duke kënduar dhe hedhur parrulla në mbështetje të unitetit të Spanjës. Protesta, e organizuar nga organizata e shoqërisë civile, “Sociedad Civil” u zhvillua dy ditë pasi parlamenti katalonjas votoi për të shpallur Katalonjën një republikë të pavarur. Por shumë katalonjas thonë se nuk shohin asnjë avantazh nga ndarja. Vetëm rreth gjysma e votuesve me të drejtë vote morën pjesë në referendumin e debatueshëm të një tetorit mbi pavarësinë e Katalonjës. Por nga ata që votuan, shumica dërrmuese mbështeti pavarësinë. Shpallja zyrtare e pavarësisë së Katalonjës të premten shkaktoi krizën më të madhe politike në Spanjë në dekada. Qeveria qendrore e quajti këtë një veprim të njëanshëm jokushtetues dhe shkarkoi qeverinë separatiste të shtunën. Presidenti i Katalonjës Carles Puidgemont e quajti veprimin e Madridit një përpjekje grushtshteti dhe refuzon të japë dorëheqjen. Por protesta e djeshme ishte një tregues se ai nuk ka mbështetje të gjërë në mesin e 7.5 milionë katalonjasve. Udhëheqësi i Partisë Socialiste të Punëtorëve të Spanjës tha të dielën se separatistët do të humbasin zgjedhjet e parakohshme. tha Pedro Sanchez, udhëheqës i Partisë Socialiste të Punëtorëve në Spanjë. Qeveria spanjolle nuk e ka ndaluar Carles Puidgemont-in nga kandidimi në zgjedhjet e dhjetorit. Por çështja është nëse ai do të jetë i lirë që ta bëjë këtë. , tha Alfonso Dastis, Ministër i Jashtëm i Spanjës. Qeveria qendrore spanjolle ka vendosur sundimin direkt mbi Katalonjën derisa rajoni autonom të zgjedhë një qeveri të re.